હું કહીશ કે ક્યારેય કોઈ બાબત માટે ડેસ્પરેટ નહીં થાઓ. ફરી એ જ વાત કહીશ કે તમે કામ કરો, તમારા કામના પ્રોસેસને એન્જૉય કરો. પરિણામ જે આવે એ. મારો પોતાનો અનુભવ કહું તો હું ક્યારેય કંઈક મેળવવા માટે ડેસ્પરેટ નથી થયો અને જે પણ બાબતમાં હું ડેસ્પરેટ થઈને આગળ વધ્યો છું એમાં મેં કંઈક ગુમાવ્યું જ છે. અનુભવ પરથી કહું છું કે ડેસ્પરેશનને કારણે તમે તમારા કામ કરતાં એના પરિણામ પર વધુ ફોકસ થઈ જાઓ છો. ડેસ્પરેશન તમને ટેન્શનની દિશામાં આગળ લઈ જાય છે. ડેસ્પરેશનમાં ઘણી વાર તમારી આંખ સામે રહેલી વસ્તુઓને પણ તમે જોઈ નથી શકતા કે સમજી નથી શકતા. કંઈક મેળવવાની લાયમાં તમે ઘણું ચૂકી જાઓ છો એટલે ડેસ્પરેશન ક્યારેય સક્સેસ નથી અપાવતું. એટલે મેં ક્યારેય કોઈ બાબતમાં ગોલ નથી બનાવ્યો. બસ હું રોજ સવારે ઊઠું છું અને કામ કરું છું. વારંવાર કહીશ કે હું માત્ર કામ કરું છું. તમે તમારા કામની પ્રોસેસને એન્જૉય કરો એ પછી એ કામમાં સફળતા મળી તો નો પ્રૉબ્લેમ. માનો કે કામમાં નિષ્ફળતા મળી તો દુ:ખ જરૂર થશે, પરંતુ નવાં-નવાં બીજાં કામ હાથ ધરીને તમે એને ભૂલતા જશો. તમે ઑર્ગેનાઇઝ્ડ રહો, પણ ગોલ્સ બનાવીને એને આંખ સામે રાખીને કંઈક કરતા રહેશો તો તમારી જર્નીને એ બોરિંગ બનાવશે અને અલ્ટિમેટલી એની અસર તમારા રિઝલ્ટ પર પડશે.